**เอกสารแนบ 1**

**แบบรายงานผลการจัดการความรู้ ปีการศึกษา 2563**

**1. ด้านความรู้ที่นำมารายงานผลการจัดการความรู้**

❒ ด้านเทคนิคการเรียนการสอน

🗹 ด้านงานวิจัยและงานสร้างสรรค์

❒ ด้านเทคนิคการพัฒนาภาษาอังกฤษ

❒ ด้านทำนุบำรุงศิลปวัฒนธรรม และสิ่งแวดล้อม

❒ ด้านการบริหารจัดการที่เป็นเลิศ

❒ ด้านธรรมาธิปไตย

❒ ด้านนวัตกรรม

ชื่อเรื่อง กระบวนการดำเนินงานที่นำมาจัดการความรู้การเขียนบทความวิจัยให้ได้รับการตีพิมพ์ในวารสารนานาชาติระดับ Q1, Q2

วิทยาลัยนวัตกรรมดิจิทัลเทคโนโลยี

**2. ข้อมูลความรู้ชัดแจ้งเดิม (existing explicit knowledge) ที่นำมาปรับปรุง/ประยุกต์ใช้ในกระบวนการดำเนินงาน**

2.1 ชื่อความรู้ เทคนิคการเขียนบทความวิจัยให้ได้รับการตีพิมพ์ในวารสารนานาชาติระดับ Q1, Q2

2.2 ชื่อเจ้าของความรู้/สังกัด ผศ.ดร. สิริพร ศุภราทิตย์ วิทยาลัยนวัตกรรมดิจิทัลเทคโนโลยี

2.3 ที่มาของความรู้ (เลือก) 🗹 ความรู้จากคลังความรู้ของเว็บไซต์ระบบการจัดการความรู้ KM Rangsit University

❒ แหล่งอื่นๆ (ระบุ)................................................................................................

**3. รายงานการประยุกต์ความรู้ไปใช้ในกระบวนการดำเนินงาน**

3.1 วิธีการดำเนินงาน/กิจกรรม

**1. เตรียมการ (Preparation)**

ผู้เล่าได้ศึกษาเทคนิคการเขียนบทความวิจัยให้ได้รับการตีพิมพ์ในวารสารนานาชาติระดับ Q1, Q2 ของ ผศ.ดร. สิริพร ศุภราทิตย์ และ ได้นำความรู้มาประยุกต์จนได้ตามขั้นตอนดังนี้

กำหนดหัวข้อตามความชอบ (Passion) ความถนัด (Talent) และ ทุนวิจัย (Research Fund) จากนั้น ผู้เล่าได้กำหนด 1) หัวข้อที่มี Impact; 2) วัตถุประสงค์; 3) วิธีการและกรอบแนวคิดงานวิจัย จากนั้นผู้เล่าเลือกวารสารที่เกี่ยวข้องกับหัวข้องานวิจัย ที่มีคุณภาพและ Citation สูง โดยพิจารณาความยาก และความง่ายของวารสาร จากนั้นผู้เล่าพิจารณาในประเด็นที่ทำให้บทความวิจัยีต่างจากงานเหล่านั้น และน่าสนใจ ซึ่งต้องศึกษางานวิจัยที่เกี่ยวข้องเป็นจำนวนมากและนำเสนอแนวทางใหม่ที่มีประสิทธิภาพ

ที่สำคัญอีกส่วนหนึ่งคือการศึกษาแนวทางรูปแบบ Format การเตรียมต้นฉบับ (Manuscript) ซึ่งในปัจจุบันมีสองรูปแบบให้เลือก ได้แก่ รูปแบบ MS-Word แลt Latex ซึ่งทางกองบรรณาธิการของวารสารจะเมีการกำหนดค่าใช้จ่ายการตีพิมพ์ต่างกัน กล่าวคือ Latex จะมีราคาถูกกกว่า MS-Word อย่างไรก็ตามการใช้ Latex มีข้อดีที่ผู้เขียนบทความวิจัยมีความสะดวกในการจัดรูปแบบบทความวิจัย แต่ ต้องใช้เวลาในการศึกษาการใช้งานโปรแกรมและรูปบบการสร้างเอกสารโดยใช้ Latex

ในขั้นตอนการ Submission ผู้เล่าได้เตรียมเอกสารและ ไฟล์ที่เกี่ยวข้องตามที่วารสารกำหนด สิ่งสำคัญคือ ไฟล์ในรูปแบบ Camera-Ready ซึ่งเป็นไฟล์ PDF ความตรวจสอบว่าเป็นไฟล์ปัจจุบันซึ่งการกำหนด Version เป็นการป้องความสับสน นอกจากนี้ ไฟล์ DOC หรือ Latex ต้นฉบับ ไฟล์ภาพ ไฟล์ตาราง และ ไฟล์ที่เกี่ยวข้อง ต้องเตรียมไว้ในขั้นตอนการส่งบทความ ให้เข้าใจอย่างชัดเจน

**2. ดำเนินการเขียน (Writing)**

ผู้เล่าได้ดำเนินการเขียนบทความวิจัยภายใต้หลักการของ ผศ.ดร. สิริพร ศุภราทิตย์

* บทความวิจัยนั้นต้องให้องค์ความรู้ใหม่ (Knowledge/Originality) หรือความเข้าใจอย่างลึกซึ้ง (Insight) ซึ่งผู้เล่าเน้นประเด็น ความใหม่ (originality) ของบทความวิจัย และ มีประโยชน์ Contribution ในวงการวิชาการ อุตสาหกรรม และการศึกษา
* บทความวิจัยนั้นต้องมีความสมบูรณ์ (Maturity) เพียงพอสำหรับการตีพิมพ์ ผู้เล่าได้วางแผนขั้นตอนงานวิจัยให้เป็นไปตามระเบียบวิธีวิจัยที่ถูกต้อง และจดบันทึกผลการทดลองไว้บางละเอียด ดังนั้น เมื่อเขียนขั้นตอนการเขียนบทความ ผู้เล่าสามารถเลือกสาระสำคัญในการทำวิจัยมาเขียนในบทความวิชาการ ซึ่งทำให้บทความวิจัยมีความสมบูรณ์
* บทความวิจัยนั้นต้องกระชับ (Concise) อ่านเข้าใจได้ง่าย (Readability) และน่าสนใจ ซึ่งผู้เล่าใช้วิธีการรวบรวมบทความที่มีคุณภาพดี และมีผู้อ้างอิงจำนวนมาก มาเป็นต้นแบบในวิธีการเขียนอธิบาย ในแต่ละส่วนของบทความวิชาการ
* บทความวิจัยนั้นต้องมีการอ้างอิง (References) อย่างเหมาะสม โดยเลือกจากบทความที่เกี่ยวข้องกับหัวข้อวิจัย เลือกจากแหล่งอ้างอิงที่น่าเชื่อถือ โดยเน้นไปที่บทความวิชาการที่มีผู้อ้างอิงมาก ควรเลือกบทความที่ตีพิมพ์ไม่เกิน 5 ปี และส่วนที่สำคัญที่สุดคือการอ้างอิงที่มีจริยธรรม
* เขียนเนื้อหาตามหัวข้อที่กำหนดในแนวทางการเตรียมต้นฉบับ ซึ่งโดยทั่วไปประกอบด้วย ชื่อเรื่อง (Title) บทคัดย่อ (Abstract) คำสำคัญ (Keywords) บทนำ (Introduction) วิธีดำเนินการวิจัย (Methods) ผลการวิจัย (Results) การอภิปรายผล (Discussion) บทสรุป (Conclusion) และเอกสารอ้างอิง (References)
* ตรวจสอบความถูกต้องให้ได้มากที่สุด ตัวอย่างเช่น ไวยากรณ์ (Grammar) บทคัดย่อต้องมีสาระสำคัญครบถ้วน เนื้อหาระหว่างหัวข้อต้องสอดคล้องกัน ผลการวิจัยตอบสมมติฐานหรือวัตถุประสงค์การวิจัย

**3. ส่งต้นฉบับ (Submission)**

ผู้ล่าศึกษารายละเอียดการส่งต้นฉบับจากเว็บไซต์ของวารสารและทำการส่งตามขั้นตอนที่เกี่ยวข้อง ในขั้นตอนแรกต้องเตรียม จดหมายนำส่ง (Cover Letter) พร้อมต้นฉบับ เพื่อแสดง highlights และประเด็นสำคัญของงานวิจัย นอกเหนือจาก อ.ศิริพร แล้วผู้เล่ายังเพิ่มเติมขั้นตอนการแนะนำผู้ทรงคุณวุฒิเพื่อพิจารณาวารสารตามที่กำหนด

**4. แก้ไขตามข้อคิดเห็นของผู้ทรงคุณวุฒิ (Revision)**

ผู้เล่าได้มีโอกาสตอบข้อคิดเห็นให้แก้ไขต้นฉบับในขั้นตอนนี้วารสารยังไม่ตัดสินว่าตอบรับการตีพิมพ์ (Accept) หรือไม่ การตอบข้อคิดเห็นต้องดำเนินการแก้ไขตามข้อคิดเห็นให้ได้ทุกข้อ (ในกรณีที่มีข้อคิดเห็นที่ผู้แต่งไม่เห็นด้วย ควรชี้แจงเหตุผล) และเขียนคำชี้แจงการแก้ไขด้วย ภายในระยะเวลาที่กำหนดให้ส่งคืน หากได้รับการปฏิเสธการตีพิมพ์ (Reject) ควรแก้ไขต้นฉบับตามข้อคิดเห็นที่ผู้แต่งเห็นว่าเป็นประโยชน์และส่งไปวารสารอื่นที่เหมาะสมต่อไป

**3.2 ผลการดำเนินงาน/การประเมินผล**

ผู้เล่าได้นำความรู้จากการถอดความรู้มาปฏิบัติทำให้นำความรู้ตามขั้นตอนไปปฏิบัติทำให้มีแนวทางการตีพิมพ์ในวารสารนานาชาติระดับ Q1, Q2 ผลที่ได้คือ

* ได้รับการตีพิมพ์งานวิจัยในวารสาร Q3 impact factor: 0.449 (Somyanonthanakul, R., & Theeramunkong, T. (2020). Characterization of Interestingness Measures Using Correlation Analysis and Association Rule Mining. IEICE TRANSACTIONS on Information and Systems, 103(4), 779-788.)
* ส่งบทความวิชาการ Information Science Q1 impact factor: 5.910 ในขณะนี้รอพิจารณาเพื่อตอบรับ

**4. รายงานความรู้/แนวปฏิบัติที่เกิดขึ้นใหม่ (new explicit knowledge) จากการประยุกต์ใช้ความรู้เดิมในกระบวนการดำเนินงาน**

จากการศึกษาเทคนิคการเขียนบทความวิจัยให้ได้รับการตีพิมพ์ในวารสารนานาชาติระดับ Q1, Q2 ของ ผศ.ดร. สิริพร ศุภราทิตย์ ผู้เล่าได้แนวทางจากการตีพิมพ์ในหัวข้อใหม่ในการตีพิมพ์จนกระทั้งได้ส่งบทความตีพิมพ์ในปัจจุบันนอกจากนี้ ผู้เล่าสามารถแบ่งปันองคความรู้ให้เพื่อนร่วมงานได้มีแนวทางตีพิมพ์ในวารสารนานาชาติระดับ Q1, Q2 รวมทั้งใช้ความรู้เพื่อใช้ในแนะนำให้นักศึกษาปริญญาตรีให้ส่งบทความวิชาการได้

ลงนาม......ราชศักดิ์ สมยานนทนากุล.............

(ราชศักดิ์ สมยานนทนากุล)

ผู้ดำ เนินการปฏิบัติ